《赋得别梦依依到谢家八首 其五》
明代·王彦泓

天壤王郎嗜好奇，能将野鹜压家鸡。花前密咒添香火，酒后柔肠著絮泥。

宋祎昔为金谷女，绛仙曾是玉工妻。无妨暂属尘凡对，不过才人定也迷。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。